《访吴东溪黄土庄》
明代·贺一弘

爱君茅屋半山隈，一径萦纡客少来。涧草野花春不断，岩烟林蔼午方开。

凭栏池上观鱼戏，曳杖篱根叱犊回。閒看江船帆上下，却疑身在小蓬莱。

作者简介：贺一弘，一名一泓，字毅甫，号新溪。大埔人。明世宗嘉靖十九年（一五四○）举人。授龙岩教谕，升萍乡知县。擢萍乡令。以疾致仕。有《壁墩诗集》。清康熙《潮州府志》卷九上有传。